Hommikune ülesanne on leida mõnes lõunapoolsemas raudteejaamas mugav parkimiskoht, kust saaks ilma suuremate sekeldusteta käia West Endis kokkulepitud lõunal ja kust oleks õhtuks mugav Canterbury poole sõita. Võtame sihikule Ilfordi. Meie lemmikutelt - ringteedelt - õnnestub paar korda valesti välja sõita, aga täiesti kogemata jõuame Redbridge'i, mis ongi peaaegu Ilford ja veel paremgi, sest  sellest jaamast läheb tube Oxford Circuse peatusesse, ei pea ümber istuma.